

**Остров Санторини**

*Хиляда залези, хиляди спомени, хиляди удара на сърцето…. сини, червени и златисти цветове украсяват небето ... това е остров Санторини ... Поетите са писали за него, художници са се опитвали да уловят красотата му . Но никой не може да обрисува достатъчно добре ненадминатата магия на Санторини….пазещ тайните на митична Атлантида и цяла една изчезнала цивилизация…*

Автобусна програма 7 дни/ 6 нощувки

**Цена: от 304 евро / 595 лева**

**Дати:** 01.05/ 02.06/ 08.09/ 29.09.14

|  |  |  |  |  |
| --- | --- | --- | --- | --- |
| ДАТА | 01.05.14 | 02.06.14 | 08.09.14 | 29.09.14 |
| ЦЕНА | 304 евро | 304 евро | 332 евро | 332 евро |

**Цената включва:**

* 6 нощувки със закуски в хотели 3\*: две в Атина и четири на остров Санторини ;
* Транспорт с комфортен автобус;
* фериботни билети с настаняване на седалки в икономична класа;
* екскурзовод на български език;
* туристическа програма- посещение на Фира, целодневна екскурзия Пиргос –Оиа – Имеровигли

**Цената не включва:**

- Доплащане за настаняване в единична стая;

- Медицинска застраховка за 7 дни с покритие 5000 евро за лица на възраст до 65 г - 7 лв, за лица на възраст от 65 г до 70 г - 11 лв, за лица на възраст от 70 г до 75 г – 14 лв, за лица на възраст от 75 г до 80 г – 21 лв;

- Допълнителни мероприятия при минимум 25 души;

- Еднодневен тур – обиколка на о. Санторини при минимум 25 души;

- входни такси за посещаваните обекти

**Маршрут:** София – Атина – Остров Санторини – Атина - София

**ТУРИСТИЧЕСКА ПРОГРАМА:**

**1 ден- София-Атина**

Отпътуване от София в 06:00ч. от стадион „Васил Левски“. Пристигане вечерта в гръцката столица. Настаняване в хотел. Нощувка.

**2 ден- Атина-Ферибот – Остров Санторини**

Ранна закуска или сух пакет. Отпътуване в 07:25ч. За остров Санторини с ферибот от пристанище Пирея. Пристигане в 15:00ч. В столицата Фира (Тера) – най-големият град на острова, разположен на ръба на кратера и предлагащ чудесна гледка към вулкана, сравнително съвременен град, който за разлика от другите селища, носи отпечатъка и на венецианската архитектура, спомен от неговото историческо минало. Настаняване в хотел. Кратка екскурзия (включена в пакетната цена) до второто по големина селище Оиа (Иа), разположено на най-северната точка на острова т.нар. „калдера“, забележително с великолепната си панорамна гледка към вулкана – о-в Тиразия и останалата част от Санторини, както и със забележителния залез от красивия бряг. Нощувка.

**3 ден- Пиргос – Периса - Имеровигли**

Закуска. Свободно време или по желание еднодневен тур – обиколка на о. Санторини. Екскурзия до селището Пиргос с амфитеатрално разположените си къщи по склона на планината Пророк Илия, построени в характерния за Цикладите стил и манастира Пророк Св. Илия /отвън/. При възможност посещение на Панагия Епископи /XIIв./ - най-старата църква на острова, построена от император Алексей Комнин (църквата е отворена само в определни часове на деня). Посещение по желание и срещу допълнително заплащане на винарна и дегустация на местни сортове вина. Продължаване с автобуса до селището Периса– едно от най-известните туристически селища на острова, с най-прекрасния плаж от черен пясък, разположено на около 10 км от столицата. Свободно време за плаж и разходка. Връщане в хотела в хотела. Вечерна пешеходна разходка из Имеровигли – типично цикладско селище с павирани каменни улици и традиционни ниски бели къщи с тераси, неслучайно наречено „терасата“ на Егейско море, откъдето се открива главозамайваща гледка към кратера на вулкана. Нощувка в хотела..

**4 ден- Остров Санторини**

Закуска. Свободен ден за почивка и разходка или допълнителна екскурзия по желание. Нощувка.

**5 ден- Остров Санторини**

Закуска. Свободен ден за почивка и разходка или допълнителна екскурзия по желание. Нощувка.

**6 ден- Остров Санторини – Ферибот – Атина (Пирея)**

Закуска. Свободно време. Освобождаване на хотела преди обяд. Отпътуване от пристанището с ферибот в 15:30ч. за Атина. Пристигане в Пирея в 23:25ч. Трансфер до хотела. Нощувка.

**7 ден- Атина- София**

Закуска. Панорамна автобусна обиколка на гръцката столица. На обяд отпътуване за България. Пристигане в София късно вечерта.